Številka:

Datum:

**OBČINA KOMEN**

**OBČINSKI SVET**

Na podlagi 30. člena Statuta Občine Komen (Uradni list RS, št. 80/09, 39/14, 39/16) vam v obravnavo in sprejem pošiljam

* **Predlog Sklepa o razporeditvi presežka prihodkov nad odhodki javnega zavoda Zavod za gasilno in reševalno službo Sežana**

Javni zavod Zavod za gasilno in reševalno službo Sežana (v nadaljevanju ZGRS Sežana) je občine ustanoviteljice z dopisom z dne 21. 2. 2025 zaprosil za razporeditev presežka prihodkov nad odhodki iz leta 2024.

ZGRS Sežana v finančnem poročilu za leto 2024 na dan 31. 12. 2024 izkazuje presežek prihodkov nad odhodki iz leta 2024 v višini 28.580,06 EUR. Od tega znaša presežek, evidentiran kot delež občine Sežana, 3.655,39 EUR, oziroma 12,79%; toliko namreč znaša delež financiranja javnega zavoda, ki ga po Odloku o ustanovitvi javnega zavoda Zavod za gasilno in reševalno službo Sežana (Uradni list RS, št. 12/18 in 39/24) zagotavlja Občina Komen.

Presežek prihodkov nad odhodki v višini 28.580,06 EUR je ZGRS Sežana ustvaril s tržno dejavnostjo, nameniti pa ga želi za nabavo opreme in vozil za potrebe ZGRS Sežana v letu 2025. Iz obrazložitve ZGRS izhaja, da nameravajo del presežka porabiti za nabavo novega gasilskega vozila s cisterno gasilskih oznak GVC-1, ki bo zamenjalo obstoječe vozilo, staro 26 let. Gre za ključno vozilo za posredovanje ob požarih na objektih ter druge intervencije. Z delom presežka namerava ZGRS financirati tudi zamenjavo iztrošene osebne gasilske zaščitne opreme za posredovanje ob požarih.

O razporeditvi presežka prihodkov nad odhodki iz leta 2024 je na predlog direktorja-poveljnika ZGRS Sežana odločal tudi Svet javnega zavoda. Na svoji 9. redni seji dne 19. 2. 2025 je sprejel sklep, s katerim je predlagal, da se presežek v višini 28.580,06 EUR nameni za planirane nabave opreme in vozil za potrebe ZGRS Sežana.

Na podlagi 19. člena Zakona o računovodstvu (Uradni list RS, št. 23/99, 30/02 – ZJF-C in 114/06 – ZUE) se presežek prihodkov nad odhodki razporeja v skladu z zakonom in odločitvijo ustanovitelja pravne osebe.

Odlok o ustanovitvi javnega zavoda Zavod za gasilno in reševalno službo Sežana v 16. členu določa, da je zavod dolžan občine ustanoviteljice obveščati o rezultatih poslovanja ter da se morebitni presežek prihodkov nad odhodki namenja za opravljanje in razvoj dejavnosti zavoda po predhodnem soglasju občin ustanoviteljic. Na podlagi 2. člena odloka o načinu razpolaganja s presežkom prihodkov nad odhodki na predlog direktorja-poveljnika in po predhodnem mnenju sveta zavoda odloča občinski svet.

Občinskemu svetu predlagamo, da skladno z mnenjem Sveta zavoda sprejme Sklep o razporeditvi presežka prihodkov nad odhodki javnega zavoda Zavod za gasilno in reševalno službo Sežana v predlagani vsebini.

Župan Erik Modic

Številka:

Datum:

Na podlagi 19. člena Zakona o računovodstvu (Uradni list RS, št. 23/99, 30/02 – ZJF-C in 114/06 – ZUE), drugega odstavka 2. člena Odloka o ustanovitvi javnega zavoda Zavod za gasilno in reševalno službo Sežana (Uradni list RS, št. 12/18 in 39/24) in 16. člena Statuta Občine Komen (Uradni list RS, št. 80/09, 39/14, 39/16) je Občinski svet Občine Komen na svoji seji dne \_\_\_\_\_\_\_\_\_\_ sprejel

**S K L E P**

1.

Presežek prihodkov nad odhodki javnega zavoda Zavod za gasilno in reševalno službo Sežana iz leta 2024 v višini 28.580,06 EUR se razporedi za planirane nabave opreme in vozil za potrebe ZGRS Sežana. Presežek, evidentiran kot delež Občine Komen, znaša 3.655,39 EUR.

2.

Ta sklep velja takoj.

|  |  |
| --- | --- |
|  | **Mag. Erik Modic, župan** |

Vročiti:

 Zavod za gasilno in reševalno službo Sežana, Bazoviška cesta 13, 6210 Sežana – po elektronski pošti navadno,

 Občine Divača, Hrpelje-Kozina, Sežana – po elektronski pošti, navadno